แนวโน้ม SET ผันผวน เกาะติดประชุมศบค.ชุดใหญ่ ลุ้นคลายล็อกดาวน์
แนวโน้ม SET ผันผวน เกาะติดประชุมศบค.ชุดใหญ่วันนี้ ลุ้นคลายล็อกดาวน์
แนวโน้ม SET ผันผวน เกาะติดประชุมศบค.ชุดใหญ่วันนี้ ลุ้นคลายล็อกดาวน์
22 ก.พ. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่ง Sideway ถึง Sideway Down คาดว่าจะถูกกดดันจากอัตราผลอตอบแทนพันธบัตร (Bond yield) ของสหรัฐฯที่ล่าสุดปรับตัวขึ้นสูงสุดในรอบ 1 ปี อีกทั้งยังเผชิญแรงกดดันจากนักลงทุนต่างชาติและกองทุนในประเทศที่ยังขายสุทธิอยู่ สำหรับราคาน้ำมันอาจกดดันเพียงเล็กน้อย เนื่องจากเช้านี้ราคาน้ำมันได้รีบาวด์กลับขึ้นมาได้
ด้านตลาดหุ้นในภูมิภาคเอเชียเช้านี้เคลื่อนไหวในแดนบวกกัน ซึ่งตลาดที่บวกได้ดีเป็นตลาดในกลุ่มประเทศพัฒนาแล้วอย่าง ตลาดหุ้นญี่ปุ่น ส่วนตลาดหุ้นสิงคโปร์ และตลาดหุ้นมาเลเซียจะบวกเพียงเล็กน้อย
ทั้งนี้ ให้ติดตามการประชุมศูนย์บริหารสถานการณ์โควิด-19 (ศบค.) ชุดใหญ่วันนี้ ในประเด็นการคลายล็อกดาวน์ และวันที่ 23-24 ก.พ.นี้ให้ติดตามประธานธนาคารกลางสหรัฐฯ (เฟด) จะแถลงต่อสภาคองเกรส โดยให้ติดตามมุมมองเศรษฐกิจ และการเงินที่ประธานเฟดจะแถลงออกมา และในวันที่ 24-25 ก.พ.นี้ก็ให้ติดตามการแก้ไขรัฐธรรมนูญวาระ 2
พร้อมให้เฝ้าระวังแถว 1,500 จุด จะยืนได้หรือไม่ หากไม่ได้จะมีแนวรับถัดไปที่ 1,490 จุด ส่วนแนวต้านให้ไว้ที่ 1,510 จุด
 
 